Kamanje

Kamanje je naselje i sjedište istoimene općine u centralnom dijelu Hrvatske, na granici sa Slovenijom. Administrativno pripada Karlovačkoj županiji. Geografija Općina Kamanje smještena je u jugozapadnom dijelu Karlovačke županije uz samu rijeku Kupu, te graniči s Republikom Slovenijom. Područje Kamanja geomorfološki pripada području plitkoga krša što dokazuju brojne spilje na tom području od kojih je najznačajnija spilja Vrlovka. Područje Kamanja brežuljkasto je s najvišim vrhom Ribareva ravan 419 mnm. Šume na kamanjskom području, šume su pretežito graba i bukve te obiluju gljivama. Stanovništvo Na području općine Kamanje nalazi sedam naselja: Kamanje, Reštovo, Orljakovo, Brlog Ozaljski, Preseka Ozaljska, Veliki Vrh Kamanjski, Mali Vrh Kamanjski. Ukupan broj stanovnika iznosi - 1100. U tih sedam naselja ukupno živi 1100 stanovnika. Površina općine Kamanje je 18 km2. Uprava Općina Kamanje konstituirana je u februaru 2004. godine. Općinsko vijeće broji 11 članova (8 SDP, 2 Nezavisna lista, 1 HDZ) Historija Kamanje se spominje u XVI. stoljeću kao jedno od selišta Ozaljskog vlastelinstva. Međutim kontinuitet življenja na ovom mjestu seže u neolitik,mlađe kameno doba, naime arheološkim istraživanjima u obližnjoj spilji Vrlovci, najstariji nalazi sežu u to doba. Kroz cijeli Srednji vijek, Kamanje je vezano uz Ozaljsko vlastelinstvo kojem sve do tragičnog završetka Zrinsko-Frankopanske urote, ove dvije hrvatske velikaške obitelji daju jaki pečat. 1789. godine Kamanje postaje župom i sve se više naseljava stanovništvom iz okolnih naselja. Kroz XIX. i XX. stoljeće veliki se broj stanovnika, više zbog siromaštva nego političkih prilika, iseljavao diljem svijeta Ekonomija Do raspada Jugoslavije većina je ljudi kamanjskog kraja radila u susjednoj Sloveniji. Danas u općini Kamanje postoji preko tridesetak gospodarskih subjekata sa 470 radnih mjesta. Zaposlenost u općini Kamanje je iznad 90%. Značajne osobe U obližnjem Brlog Gradu, ponad Kupe, rođen je Emil Laszowski, utemeljitelj Hrvatskog državnog arhiva i osnivač Družbe braće hrvatskog zmaja. Spomenici i znamenitosti Obrazovanje Kultura Sport Vanjske veze Službene stranice Općine Kamanje